Saya mau tau Format dari Piala Malaysia 2021. Jelaskan dalam bahasa melayu

Dalam kejohanan ini, 11 pasukan teratas daripada saingan Liga Super 2021 disertai oleh 5 pasukan teratas dari saingan Liga Premier 2021 (bukan pasukan dari pasukan pembangunan) layak menyertai. Pasukan-pasukan akan ditarik ke dalam empat kumpulan empat pasukan. Dalam peringkat kumpulan, pasukan akan bermain di tempat sendiri dan tempat lawan menentang lawan dalam kumpulan masing-masing, juara dan naib juara daripada setiap kumpulan akan mara ke suku akhir.

Pada 25 September 2021, berikutan dari pandemik COVID-19 yang berada di dalam negara, Majlis Keselamatan Negara (MKN) belum memberikan kelulusan diatas permohonan MFL untuk membenarkan penonton ke stadium. Permohonan tersebut kemudian di luluskan pada 30 September 2021 selepas Perdana Menteri Ismail Sabri Yaakob membenarkan kehadiran penonton ke stadium bermula dari hari perlawanan ketiga, namun perlu mematuhi prosedur operasi standard (SOP) yang akan ditetapkan oleh Pelan Pemulihan Negara (PPN) yang akan dimaklumkan oleh Kementerian Belia dan Sukan (KBS). Majlis Keselamatan Negara (MKN), Kementerian Kesihatan (KKM) dan KBS kemudian telah menetapkan bahawa kuota penonton yang dibenarkan masuk ke stadium untuk negeri yang masih berada dalam sekatan fasa 2 adalah 5,000 penonton, fasa 3 adalah 10,000 penonton dan fasa 4 adalah tidak melebihi 20,000 penonton (yang mana lebih rendah) daripada kapasiti stadium yang digunakan untuk hari perlawanan.